Document ID: /roh_data/filtered/fineweb-2-filterrobots_roh.jsonl.gz/13766

In crater che resulta da la bova ch’è vegnida giu il 1. d’avust 1980. La bova ha interrut la via tranter Surrein e la Val Sumvitg.
Eugen Giger era cumandant da pumpiers cura che la bova è vegnida. El sa regorda anc bain da quest di. El saja gia stà en letg, cura ch’ins haja clamà el. Immediat haja el prendi ses auto e saja charrà en Val Sumvitg tar la bova. I ramplunava e savurava da zulper. Quai na saja natiralmain betg stà in bel mument.
E Marc Cathomas ch’è creschì si ed abita anc en Val, è per vegnì a savair la proxima damaun da la bova. El aveva numnadamain gì in pitschen accident ed era en ospital. Las dimensiuns haja el per vesì, cura ch’el saja turnà a chasa in pèr dis pli tard cun helicopter. Quai saja stà in maletg sco ord in film, di Marc Cathomas ch’era da lez temp in giuven da 12 onns.